Dissipline: daaglikse ondersoek – NGK Somerstrand
Dissipline: daaglikse ondersoek
Written by Chris van Wyk on 14/11/2010 . Posted in Dissiplines.
ie geestelike dissipline wat ons help om so `n lewe aan te leer, word genoem die daaglikse ondersoek (daily examen).
Die geestelike dissipline daaglikse ondersoek (daily examen) kom van St Ignatius, stigter van die Jesuïte orde.
Kort oorsig oor hom: Gebore 1491 in noorde van Spanje. As jong man, hou van wyn, vroue, verslaaf aan dobbel. Op 30 gewond in `n geveg. Terwyl herstel lees stories van Christus se lewe. Was aangetrek na Jesus deur die effek wat Jesus op sy volgelinge gehad het. Terselftertyd ook aangetrokke gevoel tot `n vrou, roem en glorie. Kom agter dat sy dagdrome oor die vrou, tot rusteloosheid lei, terwyl sy nadenke oor Jesus vrede gebring het. Was begin van sy bekering, ook van sy lering oor geestelike onderskeiding deur middel van `n ondersoek van emosies, gevoelens en denke.
Hy het geleer dat die werk van die Heilige Gees nie net aan die intellek openbaar word nie. God word in alles gevind, ook in ons gevoelens en emosies. Kom agter deur aandag aan dit alles te gee, word meer en meer bewus van wat God hom roep om te wees. Later het daarop aangedring dat almal wat aan die Jesuiete orde behoort, elke dag hierdie ondersoek moet doen. Ook aanbeveel vir enigeen wat ernstig is daaroor om `n geestelike lewe te lei. Dit is `n baie sekere manier waarop ons bewus kan word van God se leiding in ons lewe.
Dit leer jou om jou aandag te fokus op waarmee God besig is. Mense pas dit al eeue toe en die wat dit doen se lewens word daardeur verander. Dit leer jou hoe God ook deur jou emosies, gevoelens en gedagtes werk. Dit sal jou baie meer bewus maak van dit wat God besig is om in jou lewe te doen. Dit help jou om te ontdek wat dit is waarvoor God jou geroep het, wat sy wil vir jou lewe is. Jy sal die krag van God sien werk in en rondom jou as jy dit getrou doen.
Kry 'n geskikte tyd, Maak dit deel van jou daaglikse roetine, soos tandeborsel. Elke dag dieselfde tyd.
Word rustig, raak bewus van God se teenwoordigheid in jou.
Vra God om jou te wys wat Hy besig is/was om jou te leer deur die gebeure van die dag.
Dink aan alles wat gebeur het en hoe dit jou laat voel het.
Let op die oomblikke in die dag wat jou nader aan God getrek het. Ignatius noem dit: "moments of consolation."
Jy kan dit ontdek deur te let op die ervarings wat jou meer vrygewig, meer hoopvol, meer lewendig en kreatief laat voel het, tye wat jy vrede ervaar het, opgewonde of tevrede.
Soms kan pynlike ervarings jou ook nader aan God laat voel.
Vra: Wat wil God vir my daaruit leer?
Gebruik `n paar minute om vir God dankie te sê hiervoor, bêre die ervarings in jou hart sodat jy bewus kan bly van God se betrokkenheid in jou lewe.
Dink nou aan tye deur die dag waar jy vervreemd van God, ander of jouself gevoel het. Tye wanneer jy gefrustreerd, ongemaklik, angstig of vasgevang gevoel het. Tye waar jy minder openhartig en minder oop vir God gevoel het. Ignatius noem dit: "moments of desolation."
Gebruik `n paar minute om daardie tye na God te bring. Vra dan vir die genesing, krag en vergifnis wat jy nodig het.
Dink dan aan die dag wat voorlê en die genade wat jy daarvoor nodig het. Bring dit na God toe en vra vir sy leiding in dit.